Գիտնականներն ուսումնասիրել են Մեծ Բրիտանիայի վարչապետի պաշտոնում Մարգրեթ Թետչերի աշխատանքի ընթացքում «բրիտանական քաղաքացիների անհարկի և անարդար վաղաժամ մահերը, ինչպես նաև տառապանքներն ու բարեկեցության կորուստը»: 1980-ական թթ. ցիռոզից ու լյարդի այլ հիվանդություններից տարեկան մահացել է Բրիտանիայի 500 «ավելորդ» հպատակ: Եվ 2,5 հազար մահերի նախապատճառ է եղել գործազրկությունը` Թետչերի կառավարության վարած տնտեսական քաղաքականության արդյունքում: Այդ տարիներին հարբեցության, թմրամոլության, բռնությունների և ինքնասպանության աճը փաստարկվում է Միացյալ Թագավորության և Առողջապահության միացյալ կազմակերպության պաշտոնական վիճակագրությամբ: